তুরস্কের রাষ্ট্রপতি
তুরস্ক প্রজাতন্ত্রের রাষ্ট্রপতি (তুর্কি: Türkiye Cumhuriyeti Cumhurbaşkanı ত্যুর্‌কিয়ে জুম্‌হুরিয়েতি জুম্‌হুর্‌বাশ্‌কান্যি) হলেন তুরস্কের রাষ্ট্রপ্রধান ও সরকার প্রধান। তুরস্কের রাষ্ট্রপতি একজন নির্বাহী প্রধানের ভূমিকা পালন করেন এবং আনুষ্ঠানিক ও নির্বাহী উভয় পদমর্যাদা ধারণ করেন। রাষ্ট্রপতি তুরস্ক প্রজাতন্ত্রের প্রতিনিধিত্ব করেন। বর্তমান পদাধিকারী হলেন রেজেপ তাইয়িপ এরদোয়ান, যিনি ২৮ আগস্ট ২০১৪ সাল থেকে দায়িত্বরত আছেন।